Шолг1ачу дийнахь ярташкахула хабар даьржира оьрсийн отрядо Саь1ид-юрт ягийна аьлла. Нохчашна хаьара оьрсийн та1заран отрядаш ломахь дуккха а юй. Амма Лермонтовн талламан тобано и саннарг цкъа а дийр дацара. Цул т1аьхьа, кхин а кхаа дийнахь хала т1емаш хилира Гелдаганахь, Эвтарахь, Куршлойн- эвлахь, Майртуьпахь. Цигахь т1амехь гинера к1айн динахь волу дошло. Амма цунна цхьаммо а топ ца тоьхнера. Цхьанне а ца лаьара Эвтархойн Ахьмадан хьаша а вийна шена т1е ч1ир лаца.